Publication: Magyar Közlöny
Issue: MK-2008-118 (Year: 2008, Number: 118)
Era: 2004-2010
Section: 29/2003. (V. 20.) ESZCSM rendelet szerinti 60 órás
Paragraph Index: 4725

2. A szakképesítés munkaterületének rövid, jellemző leírása: Alkalmazza a különböző nyomdai technológiákat, átlátja az adott nyomda teljes vertikumát Munkavégzése során alkalmazza a gazdasági, vállalkozói és munkajogi ismereteket Vezetői, irányítói tevékenysége során integrációt teremt a különböző technológiák között, a munka-, tűz-, baleset- és környezetvédelmi előírásokat betartja és betartatja Feladata a termék minőségének és gazdaságosságának tervezése és ellenőrzése is Ellátja munkaterületén a bonyolultabb gyakorlati feladatokat, kezeli az összetett és meghatározó műveleteket végző gépeket, berendezéseket Átlátja a nyomdaipar egyes területein folyó munka elméletét, látja az összefüggéseket, felismeri a legfontosabb formakészítési és nyomtatási tevékenységeket, a felhasznált nyomdaipari anyagokat és gépeket, berendezéseket Megtervezi a szükséges munkafolyamatot a munkatáska, a gépek műszaki paraméterei és a modell alapján Szervezi, irányítja, ellenőrzi és értékeli munkatársai munkáját Kiválasztja az adott feladathoz a megfelelő munkatársakat Elvégzi a szükséges elő- és utókalkulációkat, egyezteti a megrendelővel és a gyártmánygazdával, valamint a nyomdaipar más szakterületeinek képviselőivel

Source: https://magyarkozlony.hu/hivatalos-lapok/6726bbaeaa5ff9cfe81f014716e553c881a67bb2/dokumentumok/84a6eb3693d528c2522e5310351204467dc1f957/letoltes